**Ministru kabineta noteikumu projekta “Grozījumi Ministru kabineta 2014. gada 23.decembra noteikumos Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 11. panta 4.1 daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 23. decembra noteikumu Nr. 796 “Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi Nr. 796) 8. punktu pašvaldības reizi gadā līdz 1. jūlijam valsts zinātniskajā institūtā “Pārtikas drošības, dzīvnieku veselības un vides zinātniskais institūts “BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ZM) zinātnisko pamatojumu (turpmāk – pamatojums) par pašvaldību priekšlikumiem zvejas limitu izmaiņām. ZM atbilstoši noteikumu Nr.796 9. punktam apkopo institūta izvērtētos un atbalstītos priekšlikumus par zvejas limitu izmaiņām un iesniedz Ministru kabinetā attiecīgu tiesību akta projektu.Saskaņā ar noteikumu Nr. 796 8. punktu Liepājas pilsētas dome un Ventspils novada pašvaldība līdz š.g. 1. jūlijam institūtā iesniedza priekšlikumus par iekšējos ūdeņos noteikto zvejas limitu izmaiņām. Institūts tos izvērtēja un 23.07.2018. iesniedza ZM pamatojumu (Nr.1-6/984, pieejams ZM). Institūta atzinumā atbalstītie Liepājas pilsētas domes un Ventspils novada pašvaldības priekšlikumi par zvejas limitu izmaiņām ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts). Ievērojot institūta atzinumu, noteikumu projektā iekļauti turpmāk minētie grozījumi:1. Liepājas pilsētas domes priekšlikums atteikties no zušu murda limita Liepājas ezerā, atsaucoties uz biedrības “Liepājas ezeri” (Grobiņas, Nīcas un Liepājas pašvaldību izveidota biedrība) 21.06.2017. valdes sēdes protokolu ir atbalstāms. Noteikumu Nr.796 4.pielikumā Liepājas ezerā ir noteikts 50 gab. zušu murdu limits šādām pašvaldībām: 35 gab. Liepājas pilsētas pašvaldībai, 5 gab. Grobiņas novada pašvaldībai un 10 gab. Nīcas novada pašvaldībai. Minētās pašvaldības ir savstarpēji vienojušās un neiebilst par Liepājas pilsētas domes Institūtam iesniegto priekšlikumu.Institūts atzinumā norāda, ka Liepājas ezerā 2014.gadā ielaistie zušu mazuļi drīzumā sasniegs to ieguvei zvejā atļauto minimālo garumu 50 cm, tāpēc ņemot vērā arī 2017.gada decembra Eiropas Savienības Lauksaimniecības un zivsaimniecības ministru padomē pieņemto tā saucamo “Zušu deklarāciju”, kura dalībvalstis aicina veikt konkrētas darbības zušu krājumu stāvokļa uzlabošanā, tai skaitā ierobežot zvejas aktivitātes, būtu lietderīgi Liepājas ezerā ieviest papildu aizsardzības pasākumus. Noteikumu projekts paredz, ka no noteikumu Nr.796 4.pielikuma 1.daļas “Zušu murdu (sētas garums līdz 30 m) limits ezeros” svītrots 3.punkts, kas Liepājas pilsētai, Grobiņas novadam un Nīcas novadam Liepājas ezerā paredzēja 50 zušu murdu limitu.2. Ventspils novada pašvaldības priekšlikums samazināt zivju tīklu limitu Usmas ezerā par 3 000 m ir atbalstāms. Institūts atzinumā norāda, ka ir jāņem vērā pašvaldības vēlme mazināt pašpatēriņa zvejas iespējas Usmas ezerā, lai atbalstītu tā izmantošanu rekreācijas nolūkos, tāpēc noteikumu projektā Usmas ezeram tīklu limits samazināts līdz 10 080 m.Paredzēts, ka izmainītos zvejas limitus varēs piemērot no 2019.gada 1.janvāra, jo pašvaldības zvejniekiem nākamajā gadā izmantojamos zvejas limitus iedala kalendārā gada beigās, par to noformējot rūpnieciskās zvejas tiesību nomas līguma protokolu. Līdz ar to limita izmaiņu piemērošana jau 2018.gadā būtu pretrunā ar tiesiskās paļāvības principu. |
| 3. | Projekta izstrādē iesaistītās institūcijas un publiskas personas kapitālsabiedrības | Institūts, ZM, kā arī Liepājas pilsētas un Ventspils novada pašvaldības, kas sniedza priekšlikumus par zvejas limitu izmaiņām iekšējos ūdeņos. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Liepājas pilsētas, Grobiņas novada, Nīcas novada un Ventspils novada pašvaldības, kas iedala rūpnieciskās zvejas limitus zvejniekiem, Valsts vides dienesta inspektorus, kas izsniedz zvejas atļaujas un kontrolē zvejas darbības, kā arī zvejniekus, kas zvejo Liepājas un Usmas ezerā.Usmas ezerā zvejo 6 komerczvejnieki un 53 pašpatēriņa zvejnieki, Liepājas ezerā - 20 komerczvejnieki un 10 pašpatēriņa zvejnieki. Liepājas ezerā 2017.gadā tika nozvejoti 49 kg zuši un zušu murdu limitu bija saņēmuši 7 komerczvejnieki. Usmas ezerā 2017.gadā no zvejniekiem tika pieprasīti un piešķirti 9800 m zivju tīkla limita, kas iekļaujas ar grozījumiem samazinātajā limita apjomā, līdz ar to neatstās ietekmi uz esošajiem zvejniekiem, kas pieprasa un izmanto limitu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.Pašpatēriņa zvejnieki saskaņā ar Zvejniecības likumu nedrīkst veikt komercdarbību un līdz ar to arī negūst ienākumus no zvejas, tāpēc tiem nerodas arī zaudējumi. Alternatīva zivju ieguvei paša patēriņam ir makšķerēšana, kas ir pieejama visiem.Noteikumu projekts finansiāli nenozīmīgi ietekmēs 7 Liepājas ezera zušu zvejniekus, jo to nozvejas un ieņēmumi no šīs zvejas ir ļoti mazi (48 kg). Zušu cena pirmajā pārdošanā 2017.gadā bija 12,00 EUR, tātad kopējā nozvejas apjoma vērtība bija 588 EUR. Noteikumu projekts finansiāli neietekmēs esošos Usmas ezera zvejniekus, jo zivju tīklu limits pilnībā netiek pieprasīts un izmantots (2017.gadā izmantoti 9800 m). |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 850 000 | 0 | 850 000 | -2422 | 850 000 | -2422 | -2422 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 255 000 | 0 | 255 000 | -727 | 255 000 | -727 | -727 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 595 000 | 0 | 595 000 | -1695 | 595 000 | -1695 | -1695 |
| 2. Budžeta izdevumi | 850 000 | 0 | 850 000 | 0 | 850 000 | 0 | 0 |
| 2.1. valsts pamatbudžets | 255 000 | 0 | 255 000 | 0 | 255 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 595 000 | 0 | 595 000 | 0 | 595 000 | 0 | 0 |
| 3. Finansiālā ietekme | 0 | 0 | 0 | -2422 | 0 | -2422 | -2422 |
| 3.1. valsts pamatbudžets | 0 | 0 | 0 | -727 | 0 | -727 | -727 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -1695 | 0 | -1695 | -1695 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -2422 | X | -2422 | -2422 |
| 5.1. valsts pamatbudžets | 0 | -727 | -727 | -727 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -1695 | -1695 | -1695 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ministru kabineta 2009. gada 11. augusta noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – MK noteikumi Nr. 918) 2.1 pielikumā ir noteikta pamatmaksa par rūpnieciskās zvejas tiesību nomu un zvejas tiesību izmantošanu.Ievērojot MK noteikumos Nr. 918 noteikto zvejas rīku limitu pamatmaksu, noteikumu projektā ietvertie grozījumi radīs šādu finansiālu ietekmi uz valsts un pašvaldību budžeta ieņēmumiem no ūdenstilpju un rūpnieciskās zvejas tiesību nomas un zvejas tiesību rūpnieciskās izmantošanas (zvejas limiti):1) noteikumu projektā paredzētie grozījumi teorētiski varētu samazināt ienākumus no zivju tīklu limita izmantošanas Usmas ezerā 1710,00 EUR apmērā (limita samazinājums 3000 m, kur katri 5 m zivju tīkla limita maksā 2,85 EUR), vai alternatīvi par zivju murda limitu - 996,00 EUR, ja to iedala pašpatēriņa zvejniekiem 30 m tīkla limita vietā (limita samazinājums 3000 m, kur katri 30 m atbilst 1 murda limitam, kas maksā 9,96 EUR);2) noteikumu projektā paredzētie grozījumi varētu samazināt ienākumus no zušu murdu limita izmantošanas Liepājas ezerā 711,50 EUR apmērā (limita samazinājums 50 murdi, kur katrs murda limits maksā 14,23 EUR). Kopumā grozījumi noteikumu projektā varētu samazināt ienākumus valsts un pašvaldību budžetā par 2421,50 EUR.MK noteikumu Nr.918 96.punktu pašvaldībai paliek 70 % ieņēmumu no zvejas tiesību nomas un 30 % ir ieskaitāmi valsts budžetā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes gaitā tika plānotas konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – Padome) (https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump), kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejniekus, makšķerniekus un zemūdens medniekus, kā arī ūdeņu resursu apsaimniekošanu un aizsardzību pārstāvošo nevalstisko organizāciju pārstāvji.Atbilstoši ZM 02.02.2015. kārtībai Nr.7 “Attīstības plānošanas dokumentu projektu, tiesību aktu projektu un informatīvo ziņojumu sagatavošanas un saskaņošanas kārtība ministrijā” sabiedrības informēšanai un priekšlikumu saņemšanai ZM sagatavoto noteikumu projektu plānoja ievietot vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Par projektu konsultācijas notikušas elektroniski ar Padomi laika posmā no 28.08.2018. līdz 05.09.2018.Sabiedrības informēšanai un priekšlikumu sniegšanai informācija par noteikumu projektu bija ievietota tīmekļvietnē www.zm.gov.lv no 05.09.2018 līdz 14.09.2018. |
| 3. | Sabiedrības līdzdalības rezultāti | Pašvaldību priekšlikumi izvērtēti, un institūta atbalstītie priekšlikumi ņemti vērā.Konsultāciju laikā ar Padomi no 28.08.2018. līdz 05.09.2018 tika saņemts atbalsts noteikumu projekta tālākai virzībai, vienlaikus Zvejniecības interešu grupa aicināja papildināt anotāciju ar informāciju par pašvaldību savstarpējo vienošanos saistībā ar zušu murda limita noņemšanu Liepājas ezerā, jo šo limitu izmanto 3 pašvaldību zvejnieki. Savukārt Makšķerēšanas interešu grupa norādīja, ka saistībā ar zušu populācijas aizsardzības jautājumiem būtu nepieciešams arī Ķīšezerā izvērtēt turpmākās zušu zvejas aktualitāti. Institūts savā 02.10.2018. Nr. 1-6/1219-e atzinumā (pieejams ZM) norādīja, ka nesaskata nepieciešamību pārtraukt zušu zveju Ķīšezerā, jo zušu nozveja ir neliela, turklāt zušu krājumu izmantošanu regulējošie Eiropas Savienības normatīvie akti neprasa pilnīgu zušu zvejas aizliegšanu. Arī Rīgas pilsētas pašvaldība nav rosinājusi šādu priekšlikumu. Sabiedrības informēšanas laikā no 05.09.2018 līdz 14.09.2018 iebildumi un priekšlikumi par noteikumu projektu netika saņemti.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Novadu un pilsētu pašvaldības, kuru administratīvajās teritorijās atrodas iekšējie ūdeņi, kā arī Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Jānis Dūklavs

Bārtule 67027525

Inese.Bartule@zm.gov.lv